CELEX: 32012R0377
Language: hu
Date: 2012-05-03
Title: A Tanács 377/2012/EU rendelete ( 2012. május 3. ) a Bissau-guineai Köztársaság békéjét, biztonságát és stabilitását veszélyeztető egyes személyekkel, szervezetekkel és szervekkel szemben hozott korlátozó intézkedésekről

4.5.2012   
            
            
               HU
            
            
               Az Európai Unió Hivatalos Lapja
            
            
               L 119/1
            
         A TANÁCS 377/2012/EU RENDELETE
   (2012. május 3.)
   a Bissau-guineai Köztársaság békéjét, biztonságát és stabilitását veszélyeztető egyes személyekkel, szervezetekkel és szervekkel szemben hozott korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikke (2) bekezdésére,
   tekintettel a Bissau-guineai Köztársaságban a békét, biztonságot és stabilitást veszélyeztető személyekkel, szervezetekkel és szervekkel szembeni korlátozó intézkedésekről szóló, 2012. május 3-i 2012/237/KKBP (1) tanácsi határozatra,
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               A 2012/237/KKBP határozat korlátozó intézkedéseket ír elő egyes személyekkel, szervezetekkel és szervekkel szemben, akik/amelyek a békés politikai folyamat megakadályozására vagy leállítására törekednek, illetve a Bissau-guineai Köztársaság stabilitását gyengítő tevékenységet folytatnak. Az intézkedések különösen azokat érintik, akik vezető szerepet játszottak a 2010. április 1-jei lázadásban vagy a 2012. április 12-i államcsínyben, vagy tevékenységük továbbra is a jogállamiságnak és a polgári hatalom elsőségének a gyengítését célozza. Ezen intézkedések közé tartozik az említett határozat mellékletében felsorolt természetes vagy jogi személyek, szervezetek és szervek pénzeszközeinek és gazdasági forrásainak a befagyasztása.
            
         
               (2)
            
            
               Ezek az intézkedések az Európai Unió működéséről szóló szerződés hatálya alá tartoznak, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű szabályozási fellépés szükséges.
            
         
               (3)
            
            
               E rendelet tiszteletben tartja az alapvető jogokat és betartja különösen az Európai Unió Alapjogi Chartája által elismert elveket, nevezetesen a hatékony jogorvoslathoz és a tisztességes eljáráshoz való jogot, valamint a személyes adatok védelméhez való jogot. E rendeletet az említett jogoknak és elveknek megfelelően kell alkalmazni.
            
         
               (4)
            
            
               Tekintettel arra, hogy a bissau-guineai helyzet konkrét fenyegetést jelent a nemzetközi békére és biztonságra nézve, továbbá a 2012/237/KKBP határozat melléklete módosítására és felülvizsgálatára irányuló eljárással való összhang biztosítása érdekében, az e rendelet I. mellékletében foglalt jegyzékek módosítására vonatkozó hatáskört a Tanácsnak kell gyakorolnia.
            
         
               (5)
            
            
               Az e rendelet I. mellékletében szereplő jegyzék módosítására vonatkozó eljárás során a jegyzékbe vett természetes vagy jogi személyekkel, szervezetekkel és szervekkel közölni kell a jegyzékbe vételük okait, lehetőséget biztosítva számukra, hogy észrevételeket tegyenek. Amennyiben észrevételt vagy új érdemi bizonyítékot nyújtanak be, a Tanácsnak ezen észrevételek alapján felül kell vizsgálnia döntését, és erről értesítenie kell az érintett személyt, szervezetet vagy szervet.
            
         
               (6)
            
            
               E rendelet végrehajtása és az Unión belüli lehető legnagyobb jogbiztonság megteremtése érdekében, közzé kell tenni azon természetes vagy jogi személyek, szervezetek és szervek nevét, valamint egyéb releváns adatait, akik/amelyek pénzeszközeit és gazdasági forrásait e rendelettel összhangban be kell fagyasztani. A személyes adatok feldolgozása során tiszteletben kell tartani a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletet (2), valamint a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelvet (3).
            
         
               (7)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   E rendelet alkalmazásában:
   a)   „pénzeszközök”: mindenfajta pénzügyi eszköz és gazdasági előny, beleértve – de nem kizárólagosan – a következőket:
   b)   „pénzeszközök befagyasztása”: a pénzeszközök minden olyan mozgásának, átutalásának, megváltoztatásának, felhasználásának, az azokhoz való hozzáférésnek, illetve kezelésének a megakadályozása, amelynek következtében a pénzeszközök mennyisége, összege, helye, tulajdonlása, birtoklása, jellege, rendeltetése vagy bármely egyéb tulajdonsága oly módon változna meg, hogy az lehetővé tenné a pénzeszközök felhasználását, a portfóliókezelést is beleértve;
   c)   „gazdasági források”: mindenféle – tárgyi vagy immateriális, ingó vagy ingatlan – vagyoni eszköz, amely nem pénzeszköz, de felhasználható pénzeszközök, áruk vagy szolgáltatások megszerzésére;
   d)   „gazdasági források befagyasztása”: a gazdasági forrásoknak pénzeszközök, áruk vagy szolgáltatások megszerzésére irányuló felhasználásának bármilyen módon történő megakadályozása, ideértve – nem kizárólagosan – azok értékesítését, bérbeadását vagy jelzáloggal való megterhelését;
   e)   „az Unió területe”: azon területek, amelyekre – a Szerződésben megállapított feltételek szerint – a Szerződést alkalmazni kell.
   2. cikk
   (1)   Azon természetes vagy jogi személyekhez, szervezetekhez és szervekhez tartozó, ezek tulajdonában lévő, ezek által birtokolt vagy ellenőrzött valamennyi pénzeszközt és gazdasági forrást be kell fagyasztani, akiket/amelyeket a Tanács a 2012/237/KKBP határozat 2. cikkének (1) bekezdésével összhangban a következőképpen azonosított: i. a Bissau-guineai Köztársaság békéjét, biztonságát vagy stabilitását veszélyeztető tevékenységekben vesz részt vagy ilyen tevékenységeket támogat, illetve ii. az I. mellékletben felsorolt személyekhez, szervezetekhez, illetve szervekhez köthető.
   (2)   Az I. mellékletben felsorolt természetes vagy jogi személyek, szervezetek és szervek rendelkezésére vagy javára – sem közvetlenül, sem közvetve – semmiféle pénzeszköz vagy gazdasági forrás nem bocsátható.
   (3)   Tilos olyan tevékenységekben szándékosan részt venni, amelyek közvetlen vagy közvetett célja vagy eredménye az (1) és a (2) bekezdésben említett intézkedések megkerülése.
   3. cikk
   (1)   Az I. mellékletnek tartalmaznia kell a jegyzékben szereplő személyek, szervezetek és szervek jegyzékbe vételének indoklását.
   (2)   Az I. mellékletnek tartalmaznia kell továbbá az érintett természetes vagy jogi személyek, szervezetek és szervek azonosításához szükséges adatokat, amennyiben azok rendelkezésre állnak. Természetes személyek esetében ilyen adat lehet a név – beleértve az álneveket is –, a születési idő és hely, az állampolgárság, az útlevél és a személyazonosító okmány száma, a nem, a cím (amennyiben ismert), valamint a beosztás vagy a foglalkozás. Jogi személyek, szervezetek vagy szervek esetében ilyen adat lehet a név, a bejegyzés helye és ideje, a nyilvántartási szám és a székhely.
   4. cikk
   (1)   A 2. cikktől eltérve, a II. mellékletben felsorolt honlapokon található hatáskörrel rendelkező tagállami hatóságok az általuk megfelelőnek ítélt feltételekkel engedélyezhetik egyes befagyasztott pénzeszközök vagy gazdasági források felszabadítását vagy rendelkezésre bocsátását, annak megállapítását követően, hogy a pénzeszközök vagy a gazdasági források:
   
               a)
            
            
               az I. mellékletben felsorolt személyek és eltartott családtagjaik alapvető szükségleteinek kielégítéséhez szükségesek, beleértve az élelmiszereket, a lakbér vagy jelzáloghitel, a gyógyszerek és az orvosi ellátás, az adók, a biztosítási díjak és a közüzemi díjak kifizetését;
            
         
               b)
            
            
               kizárólag jogi szolgáltatások nyújtásával kapcsolatban felmerülő, ésszerű mértékű szakértői díjak kifizetését, illetve a jogi szolgáltatások nyújtásával kapcsolatos kiadások megtérítését szolgálják;
            
         
               c)
            
            
               kizárólag a befagyasztott pénzeszközök vagy gazdasági források szokásos kezelési vagy fenntartási költségeinek, illetve szolgáltatási díjainak kiegyenlítésére szolgálnak, vagy
            
         
               d)
            
            
               rendkívüli kiadásokhoz szükségesek, feltéve, hogy ebben az esetben az érintett tagállam legalább két héttel az engedély megadását megelőzően értesíti a többi tagállamot és a Bizottságot azon indokokról, amelyek alapján úgy ítéli meg, hogy az adott esetre vonatkozó engedélyt meg kell adni.
            
         (2)   Az érintett tagállam tájékoztatja a többi tagállamot és a Bizottságot az (1) bekezdés alapján megadott engedélyekről.
   5. cikk
   (1)   A 2. cikktől eltérve, a II. mellékletben felsorolt honlapokon található hatáskörrel rendelkező tagállami hatóságok engedélyezhetik egyes befagyasztott pénzeszközök vagy gazdasági források felszabadítását, amennyiben teljesülnek a következő feltételek:
   
               a)
            
            
               a szóban forgó pénzeszközök vagy gazdasági források a 2. cikkben említett természetes vagy jogi személy, szervezet vagy szerv I. mellékletbe történő felvételének időpontját megelőzően keletkezett bírósági, közigazgatási vagy választott bírósági zálogjog, vagy a szóban forgó időpontot megelőzően hozott bírósági, közigazgatási vagy választott bírósági határozat hatálya alá tartoznak;
            
         
               b)
            
            
               a szóban forgó pénzeszközöket vagy gazdasági forrásokat kizárólag ilyen zálogjoggal biztosított vagy ilyen határozatban érvényesként elismert követelések teljesítésére fogják használni, az ilyen követelésekkel rendelkező személyek jogai tekintetében irányadó törvényekben és rendelkezésekben meghatározott korlátokon belül;
            
         
               c)
            
            
               a zálogjog vagy a határozat nem az I. mellékletben felsorolt természetes vagy jogi személy, szervezet vagy szerv javát szolgálja, valamint
            
         
               d)
            
            
               a zálogjog vagy a határozat elismerése nem ellentétes az érintett tagállam közrendjével.
            
         (2)   Az érintett tagállam tájékoztatja a többi tagállamot és a Bizottságot az (1) bekezdés alapján megadott engedélyekről.
   6. cikk
   (1)   A 2. cikk (2) bekezdése nem vonatkozik a befagyasztott számlák alábbi növekményeire:
   
               a)
            
            
               e számlák kamatai vagy egyéb hozamai, vagy
            
         
               b)
            
            
               olyan szerződések, megállapodások vagy kötelezettségek alapján esedékes kifizetések, amelyeket azon időpontot megelőzően kötöttek, vagy amelyek azon időpontot megelőzően keletkeztek, amelyen a 2. cikkben említett természetes vagy jogi személyt, szervezetet vagy szervet felvették az I. mellékletbe,
            
         feltéve, hogy a 2. cikk (1) bekezdésével összhangban minden ilyen kamatot, egyéb hozamot, kifizetést vagy pénzügyi eszközt befagyasztottak.
   (2)   A 2. cikk (2) bekezdése nem akadályozza az uniós pénzügyi intézményeket és hitelintézeteket abban, hogy átutalt összegeket írjanak jóvá a jegyzékben szereplő természetes vagy jogi személyek, szervezetek és szervek befagyasztott számláin, amennyiben a jóváírt összegek szintén befagyasztásra kerülnek. A pénzügyi intézmények vagy hitelintézetek minden ilyen ügyletről haladéktalanul tájékoztatják az érintett hatáskörrel rendelkező hatóságot.
   7. cikk
   (1)   A pénzeszközök vagy gazdasági források befagyasztása, illetve a pénzeszközök vagy gazdasági források rendelkezésre bocsátásának megtagadása – amennyiben e döntést jóhiszeműen hozták, abban a meggyőződésben, hogy az intézkedés e rendelettel összhangban áll – nem vonja maga után a végrehajtó természetes vagy jogi személy, szervezet vagy szerv, illetve ezek vezető tisztségviselői vagy alkalmazottai felelősségét, kivéve, ha bizonyítást nyer, hogy a pénzeszközök vagy a gazdasági források befagyasztására vagy visszatartására gondatlanság miatt került sor.
   (2)   A 2. cikk (2) bekezdésében megállapított tilalom semmilyen felelősséget nem ró azon természetes vagy jogi személyekre, szervezetekre vagy szervekre, amelyek rendelkezésre bocsátottak pénzeszközöket vagy gazdasági forrásokat, amennyiben nem tudtak arról, és nem volt ésszerű okuk arra gyanakodni, hogy tevékenységükkel e tilalmat megszegik.
   8. cikk
   (1)   A tájékoztatásra, a bizalmas kezelésre és a szakmai titoktartásra vonatkozó szabályok sérelme nélkül az I- mellékletben felsorolt természetes vagy jogi személyek, szervezetek és szervek kötelesek:
   
               a)
            
            
               a lakó- vagy székhelyük szerinti tagállamnak a II. mellékletben felsorolt honlapokon található hatáskörrel rendelkező hatósága részére haladéktalanul megadni minden olyan információt, amely elősegítené e rendelet betartását, például a 2. cikknek megfelelően befagyasztott számlákra és összegekre vonatkozóan, és ezt az információt közvetlenül vagy a hatáskörrel rendelkező hatóságon keresztül továbbítani a Bizottságnak, és
            
         
               b)
            
            
               együttműködni az említett hatáskörrel rendelkező hatósággal bármely ilyen jellegű információ ellenőrzése során.
            
         (2)   Az e cikkel összhangban adott vagy kapott minden információt kizárólag arra a célra lehet felhasználni, amelyre azt adták vagy kapták.
   9. cikk
   A Bizottság és a tagállamok azonnal tájékoztatják egymást az e rendelet alapján hozott intézkedésekről, és átadják egymásnak az e rendelettel összefüggésben rendelkezésükre álló egyéb releváns információkat, különös tekintettel e rendelet megsértésével, illetve végrehajtása vonatkozásában felmerülő problémákkal, valamint a nemzeti bíróságok által hozott határozatokkal kapcsolatos információkra.
   10. cikk
   A Bizottság felhatalmazást kap a II. mellékletnek a tagállamok által nyújtott információk alapján történő módosítására.
   11. cikk
   (1)   Amennyiben a Tanács úgy határoz, hogy egy természetes vagy jogi személyt, szervezetet vagy szervet a 2. cikk (1) bekezdésében említett intézkedések hatálya alá von, ennek megfelelően módosítja az I. mellékletet.
   (2)   A Tanács közli döntését – beleértve a jegyzékbe vétel okait – az (1) bekezdésben említett természetes vagy jogi személlyel, szervezettel vagy szervvel – amennyiben a cím ismert, közvetlenül, egyéb esetben pedig értesítés közzététele útján –, lehetővé téve, hogy az érintett természetes vagy jogi személy, szervezet vagy szerv észrevételeket nyújtson be.
   (3)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett természetes vagy jogi személyt, szervezetet vagy szervet.
   (4)   Az I. mellékletben foglalt jegyzéket rendszeresen, legalább 12 havonta felül kell vizsgálni.
   12. cikk
   (1)   A tagállamok megállapítják az e rendelet megsértése esetén alkalmazandó szankciókra vonatkozó szabályokat, és megteszik az ezek végrehajtásának biztosításához szükséges intézkedéseket. Az előírt szankcióknak hatékonyaknak, arányosaknak és visszatartó erejűeknek kell lenniük.
   (2)   A tagállamok e rendelet hatálybalépése után haladéktalanul értesítik a Bizottságot e szankciókról, valamint azok bármely későbbi módosításáról.
   13. cikk
   Azokban az esetekben, amikor e rendelet a Bizottság értesítésére, tájékoztatására vagy a vele történő egyéb kapcsolattartásra vonatkozó kötelezettségeket ír elő, az ilyen kommunikáció során a II. mellékletben feltüntetetett címet és egyéb elérhetőségeket kell felhasználni.
   14. cikk
   E rendeletet alkalmazni kell:
   
               a)
            
            
               az Unió területén belül, beleértve annak légterét;
            
         
               b)
            
            
               a tagállami joghatóság alá tartozó légi járművek vagy hajók fedélzetén;
            
         
               c)
            
            
               bármely olyan, az Unió területén vagy azon kívül tartózkodó személyre, aki valamely tagállam állampolgára;
            
         
               d)
            
            
               valamely tagállam joga szerint bejegyzett vagy létrehozott minden jogi személyre, szervezetre vagy szervre;
            
         
               e)
            
            
               a részben vagy egészben az Unió területén üzleti tevékenységet folytató minden jogi személyre, szervezetre vagy szervre.
            
         15. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 3-án.
      
         
            a Tanács részéről
         
         
            az elnök
         
         N. WAMMEN
      
   
   
      (1)  Lásd e Hivatalos Lap 43. oldalát.
   
      (2)  HL L 8., 2001.1.12., 1. o.
   
      (3)  HL L 281., 1995.11.23., 31. o.
   
      I. MELLÉKLET
      
         A 2. cikk (1) és (2) bekezdésében említett természetes vagy jogi személyek, szervezetek és szervek jegyzéke
      
      
         Személyek
      
      
                   
               
               
                  Név
               
               
                  Azonosító információ (születési idő és hely, útlevél / személyazonosító igazolvány száma stb.)
               
               
                  Indokolás
               
               
                  A jegyzékbe vétel időpontja
               
            
                  1.
               
               
                  António INJAI tábornok (más néven: António INDJAI)
               
               
                  Állampolgárság: Bissau-guineai
                  Születési idő: 1955. január 20.
                  Születési hely: Encheia, Bissorá körzet, Oio régió, Bissau-Guinea
                  Rokoni kapcsolatok: Wasna Injai és Quiritche Cofte
                  Hivatalos beosztás: hadtest-tábornok – Chefe de Estado-Maior Geral das Forças Armadas
               
               
                  António Injai személyesen részt vett a 2010. április 1-jei lázadás megtervezésében és levezénylésében, amelynek tetőpontja Carlo Gomes Junior miniszterelnök és José Zamora Induta, az akkori vezérkari főnök illegális letartóztatása volt.
                  António Injai ezzel nyomást kívánt gyakorolni a kormányra, hogy őt nevezzék ki vezérkari főnöknek.
               
               
                  2012.5.3.
               
            
                   
               
               
                   
               
               
                  Személyazonosító igazolványának száma: nem ismert (Bissau-Guinea)
                  Útlevél: diplomata útlevél, száma: AAID00435
                  Kiállítás dátuma: 2010.2.18.
                  Kiállítás helye: Bissau-Guinea
                  Lejárat dátuma: 2013.2.18.
               
               
                  Injai a nyilvánosság előtt rendszeresen olyan nyilatkozatokat tett, amelyekben életveszélyesen megfenyegette a törvényesen megválasztott köztisztviselőket – konkrétan Carlos Gomes Junior miniszterelnököt –, aláásva a jogállamiság elvét és a polgári hatalmat, és tovább erősítve az országban a büntetlenség és az instabilitás mindent átható légkörét.
                  A 2012-es választási időszak során Injai – vezérkari főnökként – újból olyan nyilatkozatokat tett, amelyekben a megválasztott hatóságok megdöntésével és a választási folyamat lezárásával fenyegetett.
               
               
                   
               
            
                   
               
               
                   
               
               
                   
               
               
                  António Injai részt vett a 2012. április 12-i államcsíny operatív megtervezésében is. Az államcsínyt követően a „katonai vezetés” első közleményét az Injai tábornok vezette fegyveres erők főparancsnoksága tette közzé. António Injai semmilyen módon nem helyezkedett szembe ezzel az alkotmányellenes katonai fellépéssel, és nem határolódott el tőle.
               
               
                   
               
            
                  2.
               
               
                  Mamadu TURE (N'KRUMAH) (más néven: N’Krumah) vezérőrnagy
               
               
                  Állampolgárság: Bissau-guineai
                  Születési idő: 1947. április 26.
                  Diplomata útlevelének száma: DA0002186
                  Kiállítás dátuma: 2007.3.30.
                  Lejárat dátuma: 2013.8.26.
               
               
                  A fegyeres erők vezérkari főnökének helyettese. A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  3.
               
               
                  Augusto MÁRIO CÓ tábornok
               
               
                   
               
               
                  A szárazföldi erők vezérkari főnöke. A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  4.
               
               
                  Estêvão NA MENA tábornok
               
               
                   
               
               
                  A haditengerészet vezérkari főnöke. A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  5.
               
               
                  Ibraima CAMARÁ más néven: „Papa Camará”) dandártábornok
               
               
                  Állampolgárság: Bissau-guineai
                  Születési idő: 1964. május 11.
                  Diplomata útlevelének száma: AAID00437
                  Kiállítás dátuma: 2010.2.18.
                  Lejárat dátuma: 2013.2.18.
               
               
                  A légierő vezérkari főnöke. A 2012. április 12-i államcsínyt magára vállaló „katonai vezetés” tagja.
               
               
                  2012.5.3.
               
            
                  6.
               
               
                  Daba NAUALNA (más néven: Daba Na Walna) alezredes
               
               
                  Állampolgárság: Bissau-guineai
                  Születési idő: 1966. június 6.
                  Útlevélszám: SA 0000417
                  Kiállítás dátuma: 2003.10.29.
                  Lejárat dátuma: 2013.3.10.
               
               
                  A 2012. április 12-i államcsínyt magára vállaló „katonai vezetés” szóvivője.
               
               
                  2012.5.3.
               
            
   
      II. MELLÉKLET
      
         A 4. cikk (1) bekezdésében, az 5. cikk (1) bekezdésében, valamint a 8. cikk (1) bekezdésében említett honlapok a hatáskörrel rendelkező tagállami hatóságokról és az Európai Bizottság értesítési címe
      
      
                  A.
               
               
                  Az egyes tagállamok hatáskörrel rendelkező hatóságai:
                  
                               
                           
                           
                              BELGIUM
                              http://www.diplomatie.be/eusanctions
                           
                        
                               
                           
                           
                              BULGÁRIA
                              http://www.mfa.bg/en/pages/view/5519
                           
                        
                               
                           
                           
                              CSEH KÖZTÁRSASÁG
                              http://www.mfcr.cz/mezinarodnisankce
                           
                        
                               
                           
                           
                              DÁNIA
                              http://um.dk/da/politik-og-diplomati/retsorden/sanktioner/
                           
                        
                               
                           
                           
                              NÉMETORSZÁG
                              http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                           
                        
                               
                           
                           
                              ÉSZTORSZÁG
                              http://www.vm.ee/est/kat_622/
                           
                        
                               
                           
                           
                              ÍRORSZÁG
                              http://www.dfa.ie/home/index.aspx?id=28519
                           
                        
                               
                           
                           
                              GÖRÖGORSZÁG
                              http://www1.mfa.gr/en/foreign-policy/global-issues/international-sanctions.html
                           
                        
                               
                           
                           
                              SPANYOLORSZÁG
                              http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
                           
                        
                               
                           
                           
                              FRANCIAORSZÁG
                              http://www.diplomatie.gouv.fr/autorites-sanctions/
                           
                        
                               
                           
                           
                              OLASZORSZÁG
                              http://www.esteri.it/MAE/IT/Politica_Europea/Deroghe.htm
                           
                        
                               
                           
                           
                              CIPRUS
                              http://www.mfa.gov.cy/sanctions
                           
                        
                               
                           
                           
                              LETTORSZÁG
                              http://www.mfa.gov.lv/en/security/4539
                           
                        
                               
                           
                           
                              LITVÁNIA
                              http://www.urm.lt/sanctions
                           
                        
                               
                           
                           
                              LUXEMBURG
                              http://www.mae.lu/sanctions
                           
                        
                               
                           
                           
                              MAGYARORSZÁG
                              http://www.kulugyminiszterium.hu/kum/hu/bal/Kulpolitikank/nemzetkozi_szankciok/
                           
                        
                               
                           
                           
                              MÁLTA
                              http://www.doi.gov.mt/EN/bodies/boards/sanctions_monitoring.asp
                           
                        
                               
                           
                           
                              HOLLANDIA
                              http://www.rijksoverheid.nl/onderwerpen/internationale-vrede-en-veiligheid/sancties
                           
                        
                               
                           
                           
                              AUSZTRIA
                              http://www.bmeia.gv.at/view.php3?f_id=12750&LNG=en&version=
                           
                        
                               
                           
                           
                              LENGYELORSZÁG
                              http://www.msz.gov.pl
                           
                        
                               
                           
                           
                              PORTUGÁLIA
                              http://www.min-nestrangeiros.pt
                           
                        
                               
                           
                           
                              ROMÁNIA
                              http://www.mae.ro/node/1548
                           
                        
                               
                           
                           
                              SZLOVÉNIA
                              http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
                           
                        
                               
                           
                           
                              SZLOVÁKIA
                              http://www.foreign.gov.sk
                           
                        
                               
                           
                           
                              FINNORSZÁG
                              http://formin.finland.fi/kvyhteistyo/pakotteet
                           
                        
                               
                           
                           
                              SVÉDORSZÁG
                              http://www.ud.se/sanktioner
                           
                        
                               
                           
                           
                              EGYESÜLT KIRÁLYSÁG
                              www.fco.gov.uk/competentauthorities
                           
                        
            
                  B.
               
               
                  Az Európai Bizottság értesítési vagy egyéb kommunikáció esetén alkalmazandó címe:
                  
                              European Commission
                           
                        
                              Foreign Policy Instruments Service (Külpolitikai Eszközökért Felelős Szolgálat)
                           
                        
                              Unit FPIS.2
                           
                        
                              CHAR 12/106
                           
                        
                              B-1049 Bruxelles/Brussel
                           
                        
                              Belgium
                           
                        
                              E-mail: relex-sanctions@ec.europa.eu
                           
                        
                              Tel.: (32–2) 295 55 85
                           
                        
                              Fax (32–2) 299 08 73